Publication: Magyar Közlöny
Issue: MK-2000-128 (Year: 2000, Number: 128)
Era: 1990-2004
Section: Megilleti a támogatás az önkormányzatot akkor is, ha az előző feltételek mellett a családsegítő és/vagy gyermekjóléti szolgálatot — a helyi önkormányzatok társulásairól és együttműködéséről szóló 1997. évi CXXXV. törvény
Paragraph Index: 1203

Megilleti a támogatás az önkormányzatot akkor is, ha az előző feltételek mellett a családsegítő és/vagy gyermekjóléti szolgálatot — a helyi önkormányzatok társulásairól és együttműködéséről szóló 1997. évi CXXXV. törvény (a továbbiakban: Ttv.) 8., 9. és 16. §-ai szerint — intézményi társulás keretében működteti. A jogosultságot a közigazgatási hivatal vezetőjének nyilatkozatával kell igazolni, amelynek tartalmaznia kell, hogy a megállapodás törvényes. A kiegészítő hozzájárulást az intézményt fenntartó települési önkormányzat a lakosságszám alapján veheti igénybe. bb) Falugondnoki szolgáltatás működtetése Összeg: 1 400 000 forint egységesen 1 500 000 forint egységesen E kiegészítő hozzájárulásra jogosult az a települési önkormányzat, amely a falugondnoki szolgáltatást a külön jogszabályban foglalt szakmai szabályoknak megfelelően tartja fenn, vagy ezen feladatot a Szt. 120. és 122. §-a szerint ellátási szerződés útján biztosítja, és a 188/1999. kormányrendelet szerinti működési engedéllyel rendelkezik, valamint megfelel az alábbi feltételeknek: — a település lakosságszáma nem haladja meg a 660 főt, illetve — külterületi vagy egyéb belterületi lakott hellyel rendelkező település esetén az összlakosság száma nem haladja meg a 2000 főt és a külterületen, illetve az egyéb belterületi lakott helyen élő lakosság száma legalább 70 fő. A ba) pontban meghatározott társulás esetén a szolgálat székhelye szerint önkormányzat jogosult a kiegészítő hozzájárulásra. bc) Gondozási központ működtetése bca) 2 200 000 forint egységesen a 3000 főnél kisebb lakosságszámú települések eesetén, 2 400 000 forint egységesen a 3000 főnél kisebb lakosságszámú települések esetén, bcb) 3 300 000 forint egységesen a 3000 és 5000 fő közötti lakosságszámú települések esetén 3 500 000 forint egységesen a 3000 és 5000 fő közötti lakosságszámú települések esetén A hozzájárulás teljes összegére az a települési önkormányzat jogosult, amely az idősek klubját a külön jogszabályban foglalt szakmai szabályoknak megfelelően a tárgyévben gondozási központként működteti, és a tárgyévet megelőző év december 31-én a 188/1999. kormányrendelet szerinti működési engedéllyel rendelkezik, valamint megfelel az alábbi feltételeknek: — a település lakosságszáma nem éri el a 3000 főt, és legalább 1 főállású (teljes munkaidőben dolgozó) házi gondozót foglalkoztatnak a gondozási központban, — a település lakosságszáma 3000 fő, vagy annál több, de nem haladja meg az 5000 főt és legalább 3 főállású (teljes munkaidőben dolgozó) házi gondozót foglalkoztatnak a gondozási központban. Megilleti a támogatás az önkormányzatot akkor is, ha az előző feltételek mellett a gondozási központot — az önkormányzatok társulásairól szóló törvény 8., 9., 16. §-ai szerinti — intézményi társulás keretében működteti. Társulás esetén — a gondozási központ székhelye szerinti önkormányzatot a bcb) pont alatti hozzájárulás illeti meg, és számol el azzal, — a foglalkoztatott házi gondozók számát tekintve legalább 3 főállású teljes munkaidőben dolgozót kell alkalmazni, — további feltétel hogy, a támogatást igénylő önkormányzat rendelkezzen a társult önkormányzatoknak az a) pont alatti hozzájárulás 60%-ának lemondásáról szóló nyilatkozattal, valamint be kell szereznie a közigazgatási hivatal vezetőjének nyilatkozatát a társulás törvényességéről. A bc) pont alatti kiegészítő hozzájárulás igénybevétele mellett az önkormányzat a szociális és gyermekjóléti alapszolgáltatási feladatokhoz kapcsolódó a) pont alatti hozzájárulás összegének 40%-ára jogosult. A b) pont alatti hozzájárulások teljes összege csak abban az esetben jár, ha a szolgáltatás a tárgyév egészében működik. Töredékévi működtetés esetén a hozzájárulás a működtetés megkezdését követő hónap 1-jétől, illetve megszűnése hónapjának utolsó napjáig jár. Társulás esetén a működési engedély egy példányával a társulásban résztvevő valamennyi önkormányzatnak rendelkeznie kell a b) pontban szereplő kiegészítő hozzájárulások bármelyikének igénybevételénél. 2001. 2002. 2001. 2002. 2000/128. szám

Source: https://magyarkozlony.hu/hivatalos-lapok/01c7eee9f5037b77190ac6e218267943678af71e/dokumentumok/bf2a010248f1ebdd06ba8e40f0a83af17d3facf3/letoltes